Document ID: 31982D0106

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 29ης Ιανουαρίου 1982
περί της εφαρμογής της μεταρρυθμίσεως των γεωργικών διαρθρώσεων στην Ιρλανδία σύμφωνα με τον τίτλο ΙΙ της οδηγίας 75/268/ΕΟΚ του Συμβουλίου
(Το κείμενο στην αγγλική γλώσσα είναι το μόνο αυθεντικό)
(82/106/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας σε ορισμένες περιοχές (1), όπως τροποποιήθηκε τελευταία από την οδηγία 80/666/ΕΟΚ (2), και ιδίως άρθρο 13,
την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (3), όπως τροποποιήθηκε τελευταία από την οδηγία 81/528/ΕΟΚ (4), και ιδίως το άρθρο 18 παράγραφος 3,
Εκτιμώντας:
ότι η ιρλανδική κυβέρνηση ανακοίνωσε στις 11 και 16 Νοεμβρίου 1981 τις ακόλουθες ρυθμίσεις:
- το καθεστώς ενισχύσεως στην εκτροφή βοοειδών στις εξαιρετικά μειονεκτικές περιοχές το 1981,
- το καθεστώς ενισχύσεως στην εκτροφή αγελάδων κρεατοπαραγωγικής φυλής στις μειονεκτικές περιοχές το 1981,
- το καθεστώς ενισχύσεως στην εκτροφή προβατοειδών στις μειονεκτικές περιοχές το 1981,
- το καθεστώς των εξισωτικών αποζημιώσεων το 1981·
ότι, δυνάμει του άρθρου 13 της οδηγίας 75/268/ΕΟΚ σε συνδυασμό με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει άν, λαμβανομένων υπόψη των προαναφερομένων ανακοινώσεων, οι διατάξεις εφαρμογής της οδηγίας 75/268/ΕΟΚ που ισχύουν στην Ιρλανδία εξακολουθούν να πληρούν τις προϋποθέσεις χρηματοδοτικής συμμετοχής της Κοινότητος στην κοινή δράση που αναφέρεται στο άρθρο 13 της οδηγίας 75/268/ΕΟΚ·
ότι τα καθεστώτα ενισχύσεως στην εκτροφή στις προαναφερόμενες μειονεκτικές περιοχές του 1981 ανταποκρίνονται στους όρους και τους στόχους της οδηγίας 75/268/ΕΟΚ·
ότι εζητήθη η γνώμη του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) επί των δημοσιονομικών θεμάτων·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι διατάξεις εφαρμογής του τίτλου ΙΙ της οδηγίας 75/268/ΕΟΚ που ανακοινώθηκαν από την ιρλανδική κυβέρνηση στις 11 και τις 16 Νοεμβρίου 1981 πληρούν τους όρους για χρηματοδοτική συμμετοχή της Κοινότητος στην κοινή δράση που αναφέρεται στο άρθρο 13 της οδηγίας 75/268/ΕΟΚ.
Άρθρο 2
Η παρούσα απόφαση απευθύνεται στην Ιρλανδία.
Έγινε στις Βρυξέλλες, στις 29 Ιανουαρίου 1982.

Labels: 18
19
6